Folyton azt halljuk, hogy a hosszú munkaidő elkerülhetetlen,
a túlmunka dicséretes, a pihenés pedig a gyengeség jele.
A kiemelkedőn sikeresek szünet nélkül szorgalmasan güriznek.
De lelkünk mélyén tudjuk, hogy ez egészségtelen és tarthatatlan.
Van alternatíva?
[Hogyan dolgozunk?]
A mai éjjel-nappali világban a leállás mélyen le van becsülve,
de ez nem mindig volt így.
Gyakorlatilag minden ókori társadalom
a munka és a pihenés egyensúlyaként határozta meg a jó életet.
A közelmúltban végzett idegtudományi és pszichológiai kutatások kimutatták,
hogy a pihenés erősíti agyunkat,
javítja tanulásunkat, és serkenti kreativitásunkat.
Történelmünk legkiválóbb tudósai,
írói és katonai vezetői sokkal kevesebbet dolgoztak, mint ma szokás,
és szünetekkel teli napi munkarendet követtek.
Charles Darwin természettudós és Barbara McClintock genetikus
naponta sétáltak, tudták,
hogy a munka és a pihenés nem ellentéte,
hanem kiegészítője egymásnak.
Bármelyikük hiányában nem lehetünk eredményesek.
Hogyan lássunk hozzá?
Először értsük meg, mi a pihenés!
Az elegendő éjjeli alvás nélkülözhetetlen,
és a 20 perces szunyókálások nagyszerűen feltöltenek.
De a leginkább helyreállító napközbeni pihenés
nem a kanapén vagy a képernyő előtti kikapcsolódás.
Legjobb a tevékeny pihenés:
testmozgás, hobbi, séta.
Ezek hatékonyabban töltik fel mentális és fizikai erőforrásainkat,
több kitartást és ellenállóképességet nyújtanak, mint a kanapén heverészés.
A pihenés természetes, de egyben készség is.
Gyakorolható, és idővel javítható.
Ahogy sportolók, énekesek és buddhista szerzetesek légzésüket használják
a gyorsabb futáshoz, hangjuk fejlesztéséhez, elméjük megnyugtatására,
kreativitásunk és felépülésünk fokozására a pihenést mi is felhasználhatjuk.
Másodszor: illesszük be a napi munkánkba!
A sportolók kiváló eredményüket az erős edzés és a pihenés ötvözésével érik el.
A kreatív embereknek a zavartalan, elmélyült munka
és a tudatos pihenés időszakait váltogatniuk kell.
Olyan rendet alakítsunk ki, amely lehetővé teszi a flow-érzést,
hogy napi négy-öt órában összpontosítsunk.
Ezen időszakok ne hosszabbak, hanem elmélyültek legyenek,
semmi se zavarjon.
Kapcsoljuk ki az íméleket és az üzeneteket,
csak fontos dolgokkal foglalkozzunk!
Ha megvan a rugalmasság, adjunk magunknak
kellemes, hosszú, tevékeny szünetet.
Így módot adunk kreatív tudatalattinknak, hogy megoldatlan problémákon
pihenés közben gondolkozzon,
s létrehozza azokat a felismeréseket és aha-pillanatokat,
amelyek a jó ötleteket áttörésekké változtatják.
Ha nincs meg ez a rugalmasság,
találjanak módot rá, hogy amikor nem dolgoznak,
ugyanazokat az elveket alkalmazzák a pihenőidő legalább egy részében.
Harmadszor: a legfontosabb a minőség.
A mindent beleadó kreatív embereknek szükségük van szünetekre,
de e szüneteknek ugyanolyan vonzóknak kell lenniük,
mint munkájuknak, különben nem veszik igénybe.
Sok tudós és vezérigazgató műkedvelő festő,
zenész vagy szakács.
E hobbik ugyanazt a sikerélményt, irányítást, ismeretet
és flow-élményt nyújtják, mint mikor a munka remekül megy,
de ekkor más környezetben és egyértelmű, gyors jutalommal.
Érdeklődésük gyakran gyermekkorukból származik,
ami még jelentőségteljesebbé teszi őket.
Végezzünk figyelmünket lekötő és kiteljesedést nyújtó tevékenységet.
Ez nem figyelemelterelés.
Új élményeket és ugyanazokat az örömöket, jutalmakat kínálja,
mint a legjobb munka,
a dolgokat gyakran összezavaró megalkuvások és kétségek nélkül.
Negyedszer: társaságban pihenjenek.
A munka világában nincs mód a pihenésre.
Nekünk kell gondoskodnunk róla.
A legjobb mód a kikapcsolódásra,
ha társaságban tesszük.
Kezdjük korán a munkát,
és délután sétáljunk valamelyik munkatársunkkal!
Vagy kedvesével vegyen részt teaszertartáson.
Vagy egyeztessen gyermekfelügyeletet a barátjával,
hogy több idejük maradjon a pihenésre.
Elfoglalt, céltudatos embereknek nem könnyű pihenniük.
Ehhez új gyakorlatra van szükség, és időt kell hagyni, hogy szokássá váljanak.
Nem lehet siettetni.
Ahogy időbe telik az új munkahely vagy otthon megszokása,
az elménknek is idő kell, hogy kihasználja a pihenés erejét.
Ne emésszék magukat, ha még nem ezt teszik.
Most van a legjobb idő elkezdeni!